open-index/open-wikipedia-markdown huggingface dataset:
Oiva Saloila

**Oiva Johannes Saloila** (24. kesäkuuta 1910 Janakkala – 10. lokakuuta 1998) oli suomalainen juristi ja hallintomies. Hän toimi koko uransa, vuodesta 1928 alkaen, Posti- ja lennätinlaitoksen palveluksessa, talousosaston johtajana 1948–1962 ja pääjohtajana 1962–1977.

Saloila suoritti ylemmän oikeustutkinnon 1943 ja sai varatuomarin arvon 1946.

## Lähteet

## Kirjallisuutta
* Asunta, Matti: Oiva Saloila in memoriam. *Tabellarius* 1 (1999), s. 6–7, 92, 98.
Ruotsinsuomalaisten Keskusliitto

**Ruotsinsuomalaisten Keskusliitto** ** (RSKL)** (ruots. *Sverigefinska Riksförbundet* (SFRF)) on Ruotsissa toimiva, vuonna 1957 perustettu, kaikille ruotsinsuomalaisille avoin yhdistys. RSKL:llä on noin 90 paikallisyhdistystä eri puolilla Ruotsia, ja liitossa on noin 15&nbsp;000 – 20&nbsp;000 jäsentä.

RSKL:n päätehtävä ruotsinsuomalaisten oikeuksien puolustamisen ohella on olla yhteinen vapaa-ajanorganisaatio. Alusta asti RKSL on toiminut yhdistyksen ja kerhojen keskusyhdistyksenä. Paikallisyhdistysten ohella liittoon kuuluu rinnakkaisorganisaatioita, kuten Ruotsinsuomalaiset Eläkeläiset ja Ruotsinsuomalaisten nuorten liitto (RSN), Ruotsinsuomalaisten harrastajateatteriliitto, Ruotsinsuomalainen Liikunta ja Urheilu RSLU ja naisyhdistys Ruotsinsuomalaisten Naisten Foorumi.

RSKL harjoittaa koulutus- ja opiskelutoimintaa mm. järjestämällä jäsen-, toimitsija- sekä johtajakoulutusta ja johtamalla kahta kansanopistoa, Ruotsinsuomalaisten kansankorkeakoulua Haaparannalla sekä Axevallan kansankorkeakoulua. 

RSKL julkaisee jäsenlehteä.

## Aiheesta muualla
*Yhdistyksen kotisivut suomeksi
Ruotsinsuomalaisten nuorten liitto

**Ruotsinsuomalaisten nuorten liitto (RSN)** () on uskonnollisesti ja puoluepoliittisesti sitoutumaton ruotsinsuomalainen nuorisoyhdistys, joka on perustettu vuonna 1993. Yhdistys toimii ruotsinsuomalaisten lasten ja nuorten vapaa-ajan- ja -etuyhdistyksenä. Liitolla on jäsenyhdistyksiä Ruotsissa pohjoisen Piitimestä etelän Lundiin. Yhdistykset harjoittavat monentyyppistä toimintaa lapsille, nuorille ja opiskelijoille. Sen pääkanslia sijaitsee Tukholman raatihuoneen vieressä.

## Toiminta

### Vuosikokoukset
* 1993 - Nora
* 2002 - Tukholma (Bellmansgatan 15)
* 2003 - Tukholma (Bellmansgatan 15)
* 2004 - Tukholma (Suomen instituutti)
* 2005 - Tukholma (Bellmansgatan 15)
* 2006 - Tukholma (Bellmansgatan 15)
* 2007 - Tukholma (Bellmansgatan 15)
* 2008 - Tukholma (Bellmansgatan 15)
* 2009 - Ahvenanmeri (Viking Cinderella)
* 2010 - Lund (Hotel Grand)
* 2011 - Göteborg (Hotel Barken Viking)
* 2012 - Tukholma (Bellmansgatan 15)
* 2013 - Uppsala (Park inn by Radisson)
* 2014 - Göteborg (Göteborgin yliopisto, Yhteiskuntatieteiden koulu)
* 2015 - Uppsala (Fyrisgården)
* 2016 - Västerås (Kyrkbacksgården)
* 2017 - Norrköping (Arbetets museum)
* 2018 - Ahvenanmeri (Silja Baltic Princess)

### Itsenäisyysjuhlat
* 2008 - Tukholma
* 2009 - Tukholma
* 2010 - Uppsala
* 2011 - Tukholma
* 2012 - Göteborg
* 2013 - Uppsala
* 2014 - Tukholma 
* 2015 - Uumaja 
* 2016 - Lund
* 2017 - Göteborg

### Verkostotapaamiset
* 2014 - Tukholma (Hantverkargatan 44 A)
* 2015 - Lund (Hotel Concordia)
* 2016 - Uppsala (Fyrisgården)
* 2017 - Göteborg

## Johtohenkilöt

### Liiton puheenjohtaja
* Tommi Teljosuo (1993–1995)
* Matti Lukin (1995–)
* Jaana Joki (2001–2002)
* Markus Marttila (2002–2004)
* Marjo Seppälä (2004–2005)
* Tiina Vartiainen (2005–2006)
* Marie Junéll (2006–2007)
* Anne Kangasniemi (2007–2008)
* Piia Molina Granat (2008–2010)
* Noora Laitinen (2010–2011)
* Matias Åberg (2011–2013)
* Johannes Härri (2013–2014)
* Taina Helme (2014–2016)
* Dennis Barvsten (2016–2017)
* Ella Turta (2017-2020)
* Jessica Preiman (2020-2022)
* Emma Isoherranen (2022-2023)
* Julia Viro (2023-2024)
* Alexandra Salmi (2024-

### Varapuheenjohtajat
* Kristina Anufrijeff Törnros (1993–)
* Toni Kelhä (–2002)
* Hannele Oikarinen (2002–2004)
* Toni Kelhä (2004–2005)
* Marie Junéll (2005–2006)
* Anne Keränen Kangasniemi (2006–2007)
* Markus Lyyra (2007–2008)
* Helena Huhta (2008–2010)
* Maria Vaara (2010–2012)
* Rosa Brisson (2012–2013)
* Janne Lähdeaho (2013–2015)
* Kimmo Hämäläinen (2015–2016)
* Kim Holm (2016–2017)
* Ella Turta (2017)
* Alice Kyander (2017-2020)
* Elli Ahro (2020-2021)
* Emma Isoherranen (2021-2022)
* Emilia Kyllönen (2022-2023)
* Katja Salmi (2023-2024)
* Kalle Kinnunen (2024-)

### Pääsihteerit
* Aira Rajavuori-Ludvigsen (–2000–)
* Kristiina Anufrijeff Törnros (–2002, vt. Matti Lukin 2000)
* Hanna Vihavainen (2002–2007, vt. Anna Jakobsson 2005–2006)
* Marie Junéll (2007)
* Markus Lyyra (2008–2013)
* Veera Florica Rajala (ent. Jokirinne) (2013–2015)
* Tuuli Uljas (2015–2016)
* Laura Santala (2016–2017)
* Venla Odenbalk (2017-2019)
* Laura Hagström (2019-2021)
* Ilona Karppinen (2021-2022)
* Onerva Sihvonen (2022-2025)
Raimo Salokangas

**Raimo Salokangas** tarkoittaa seuraavia henkilöitä:

* Raimo Salokangas (1934–2006), rakentamistalouden professori
* Raimo Salokangas (s. 1951), journalistiikan professori
* Raimo K. R. Salokangas (s. 1944), psykiatrian professori
Ahopäänjärvi

**Ahopäänjärvi** on järvi Jällivaaran kunnassa Ruotsin Lapissa Rånejoen valuma-alueella. Järven pinta-ala on 8,09 hehtaaria ja sillä on rantaviiva 1,14 km. Järven vedenpinnan korkeus on merenpinnasta 374,9 metriä.

## Vesistösuhteet
Ahopäänjärvi kuuluu Rånejoen vesistössä (päävesistötunnus 7) Rånejoen sivujoen Venetjoen valuma-alueeseen . Venetjoen valuma-alueen pinta-ala on noin 424 neliökilometriä (km²), joka on noin 10&nbsp;% koko vesistön 4&nbsp;207 km² pinta-alasta. Venetjoen keskivirtaama (MQ) sen joensuussa on 4,6 m³/s . Ahopäänjärvi sijaitsee Naulajärven vieressä sen valuma-alueella, mutta sillä ei ole laskuojaa. Naulajärven valuma-alueen pinta-ala on 10,51 km². 

## Lähteitä
### Viitteet
Valetomaattisammakko

**Valetomaattisammakko** (*Dyscophus guineti*) on suurehko, väritykseltään punertava sammakko. Samoin kuin valetomaattisammakon läheinen sukulainen tomaattisammakko, se on uhanalaisuusluokitukseltaan elinvoimainen laji.

## Lähteet

## Aiheesta muualla
*ITIS: ''Dyscophus guineti''
Param

**Param** (persiaksi: پارام‎‎, joka on translitteroituna Pārām; muilta nimiltään Paran ja Yārām) on kylä Āzārbāyjān-e Sharqīssa Iranissa. Vuonna 2006 suoritetun väestönlaskennan mukaan kylän väkiluku oli 833 ja perheitä oli 172.
Tervetuloa kotiin

**Tervetuloa kotiin** on sisustusohjelma, jossa uudistetaan suomalaisten ihmisten koteja. Ohjelman juontajana toimii Vanessa Kurri, sisustussuunnittelijana Seija Strand ja ammattirakentajana Perttu Sirviö. Ensimmäinen jakso esitettiin Nelonen-kanavalla 29. tammikuuta 2014.

## Lähteet
Raimo Salokangas (rakentamistalouden professori)

**Raimo Juhani Salokangas** (22. kesäkuuta 1934 Sortavala – 12. heinäkuuta 2006 Helsinki) oli suomalainen insinööri ja tekniikantutkija. Hän oli Tampereen teknillisen korkeakoulun rakentamistalouden professori 1975 alkaen. Hänen tutkimusalaansa olivat rakentamisen kansantaloudelliset kysymykset, rakennusten energiatalous ja väestönsuojelutekniikka.

## Lähteet

## Aiheesta muualla
*Kuka kukin on 1978 (Runeberg.org) (tässä syntymävuosi virheellisesti 1936)
Raimo K. R. Salokangas

**Raimo K. R. Salokangas** (s. 12. syyskuuta 1944) on suomalainen psykiatri ja emeritusprofessori. Hän on ollut Turun yliopiston psykiatrian professori ja Turun yliopiston psykiatrian klinikan ylilääkäri.

## Teokset
* *Kirjailijan kieli ja mieli : Lauri Viidan elämä sairauden valossa* Psychiatria Fennica, 2012. 
* *Aleksis Kiven elämä ja sairaudet.* Psykiatrian tutkimussäätiö 2018.  
## Lähteet
Vladimir Trofimenko

**Vladimir Trofimenko** (, 22. maaliskuuta 1953 – 1994) oli Neuvostoliittoa edustanut, 1970-luvun lopulla menestynyt seiväshyppääjä ja Euroopan mestari.

Trofimenko voitti ulkoratojen Euroopan mestaruuden Prahassa 1978 himmeämpien mitalien mentyä suomalaisille Antti Kalliomäelle ja Rauli Pudakselle. Sisäratojen EM-kilpailuista hän saavutti hopeaa Milanosta 1978, missä hän hävisi puolalaiselle Tadeusz Ślusarskille, ja pronssia Wienistä 1979.

## Lähteet
Akseli Ylönen

**Akseli Ylönen** (21. toukokuuta 1902 – 11. syyskuuta 1966) oli suomalainen pakinoitsija ja kääntäjä. Hän kirjoitti pakinoita Pieksämäen Sanomiin nimimerkillä *Heikki Villenheikki*. 

Ylönen suomensi 1956–1957 salapoliisikertomuksia oululaisen Kolmiokirjan vuosina 1956–1963 julkaisemaan *Sexton Blake*-sarjaan. 

## Teoksia
Nimellä *Aksu Ylönen*:
* *Osuusliike Oma-pohja 1908-1958*. Osuusliike Oma-pohja, Iitti 1958
Nimellä *Heikki Villenheikki*:
* *Kupparin Matti ja Houlanmäen häät : sekä muita Heikki Villenheikin kotiseutuaiheisia pakinoita Pieksämäen maaseudun elämästä 1900-luvun alkupuolelta sotavuosiin* ; toimittanut Hannu Hyyrinen. Pieksämäki-seuran julkaisuja 7. Pieksämäki 2008 (pakinat ilmestyneet vuosina 1954–1956 Pieksämäen Sanomissa)

## Suomennoksia
Nimellä *Akseli Ylönen*:
* Øvre Richter-Frich : *Mustan virran salaisuus* : seikkailuromaani. Minerva, Helsinki 1929
Nimellä *A. Yn*:
* Denys G. Herriot : *Arabian prinssi*. Minerva, Helsinki 1929
Nimellä *Aksu Ylönen*:
* Walter Tyrer : *Finanssimies ja kuolema*. Sexton Blake -sarja 1956/5. Kolmio-kirja, Oulu 1956
* Walter Tyrer : *Paljastava kuva*. Sexton Blake -sarja 1956/6. Kolmio-kirja, Oulu 1956
* W. Howard Baker : *Ammutaan varoituksetta*. Sexton Blake -sarja 1956/7. Kolmio-kirja, Oulu 1956
* Warwick Jardine : *Nummen vanha murhaaja*. Sexton Blake -sarja 1956/8. Kolmio-kirja, Oulu 1956
* W. Howard Baker : *Tapahtui Hampurissa* : salapoliisiromaani. Sexton Blake -sarja 1956/9. Kolmio-kirja, Oulu 1956
* Hugh Clevely : *Legioonakarkuri* : salapoliisiromaani. Sexton Blake -sarja 1956/10. Kolmio-kirja, Oulu 1956
* Anthony Parsons : *Keskiyön murha* : salapoliisiromaani. Sexton Blake -sarja 1956/11. Kolmio-kirja, Oulu 1956
* Peter Saxon : *Hiuskarvan varassa* : salapoliisiromaani. Sexton Blake -sarja 1956/12. Kolmio-kirja, Oulu 1956
* Peter Saxon : *Houkutuslintu* : salapoliisiromaani. Sexton Blake -sarja 1957/1. Kolmio-kirja, Oulu 1957
* Arthur Maclean : *Kuoleman suudelma* : salapoliisiromaani. Sexton Blake -sarja 1957/2. Kolmio-kirja, Oulu 1957

## Lähteet
Salomies

**Salomies** on muun muassa seuraavien suomalaisten sukunimi:

* Ilmari Salomies,vuoteen 1934 *Salonen* (1893–1873), historiantutkija ja Turun arkkipiispa
* Kirsti Salomies, o.s. *Hildén* (s. 1894–1965), lasten- ja nuortenkirjailija, Ilmari Salomiehen puoliso
* Martti Salomies (s. 1922 t. 1923), diplomaatti, Ilmari Salomiehen poika
* Olli Salomies (s. 1951), antiikintutkija (filologi), Martti Salomiehen poika
Kosta Perović

**Kosta Perović** (, s. 19. helmikuuta 1985 Osijek, Kroatian ST, Jugoslavia) on serbialainen kilpauransa päättänyt koripalloilija.

Sentterinä pelannut Perović voitti Eurocupin vuonna 2010, Adrianmeren liigan mestaruuden vuonna 2007, Serbian ja Serbia ja Montenegron mestaruuksia sekä Espanjan mestaruuksia, cup- ja supercup-mestaruuksia. Hän pelasi kaudella 2007–2008 NBA-joukkue Golden State Warriorsissa. Loukkaantumisista uransa aikana kärsinyt Perović päätti pelaajauransa 30-vuotiaana joulukuussa 2015.

Serbian maajoukkueessa Perović saavutti EM-hopeaa Puolasta 2009, missä Serbia hävisi loppuottelussa Espanjalle. Hän pelasi myös Serbia ja Montenegron joukkueessa vuoden 2003 EM-kilpailuissa ja vuoden 2006 MM-kilpailuissa sekä Serbian joukkueessa vuoden 2010 MM-kilpailuissa ja vuoden 2011 EM-kilpailuissa.

## Lähteet
* Kosta Perovic Europe Stats Basketball-Reference.com 
* Kosta Perovic NBA Stats Basketball-Reference.com 
* Profiili euroleague.net 
* Profiili  acb.com 
* Profiili archive.fiba.com 

### Viitteet

## Aiheesta muualla
Nadja Sumanen

**Nadja Sumanen** (s. 1975) on suomalainen lasten- ja nuortenkirjailija.

Sumasen esikoisteos, nuortenromaani *[[Rambo (kirja)|Rambo]]*, voitti vuoden 2015 Finlandia Junior -palkinnon. Sen käsikirjoitus voitti keväällä 2015 Otavan ja Otavan kirjasäätiön nuortenromaanikilpailun. Teoksesta on tehty myös näytelmä. Sumasen toinen teos *Terveisin Seepra* ilmestyi vuonna 2017. Kolmas teos, novellikokoelma *Sade on kaikille sama*, ilmestyi vuonna 2021. Se oli Topelius-palkintoehdokkaana. Neljäs teos, *Outo lintu ystäväksi,* oli vuoden 2024 Lasten LukuVarkaus kirjallisuuspalkinto -finalistina. Sumasen ensimmäinen lastenromaani *Satsunabuna* ilmestyi keväällä 2025. 

Sumanen on ammatiltaan toimintaterapeutti sekä perhe- ja paripsykoterapeutti. Hän asuu Espoossa.

## Tuotanto
* 
* 
* 
* *Outo lintu ystäväksi.* Helsinki: Otava 2023. 
* *Satsunabuna.* Helsinki. Otava 2025.  

## Lähteet

## Aiheesta muualla
* Nadja Sumanen Kirjasampo.fi:ssä
Częstochowan roomalaiskatolinen arkkihiippakunta

**Częstochowan roomalaiskatolinen arkkihiippakunta** () on katolisen kirkon arkkihiippakunta Puolassa, johon kuului 820&nbsp;721 jäsentä vuonna 2013. Pappeja on 311 seurakunnassa yhteensä 919. Se perustettiin vuonna 1925.

## Piispat ja arkkipiispat
* Teodoro Kubina (1925–1951)
* Zdzislaw Goliński (1951–1963)
* Stefan Bareła (1964–1984)
* Stanisław Nowak (1984–2011, arkkipiispa vuodesta 1992)
* Wacław Depo (2011– )

## Lähteet
Organomangaaniyhdisteet

**Organomangaaniyhdisteet** ovat organometalliyhdisteitä, joissa on kovalenttinen sidos hiilen ja mangaanin välillä. Organomangaaniyhdisteet ovat hyödyllisiä synteettisen orgaanisen kemian lähtöaineita.

## Ominaisuudet, valmistus ja reaktiivisuus
Yksinkertaiset alkyylimangaaniyhdisteet ovat stabiileja ainoastaan silloin kuin alkyyliryhmät ovat steerisesti estyneitä ja ne muodostavat helposti polymeerejä. Tällainen on esimerkiksi bis(trimetyylisilyylimetyyli)mangaani. Dineopentyylimangaani poikkeaa monesta muusta muodostaen vain tetrameereja. Tunnetaan myös useita organomangaaniyhdisteitä, joissa mangaani on sitoutunut bentseeniin tai johonkin muuhun aromaattiseen yhdisteeseen kuten etyylibentseeniin, mesityleeniin tai o-toluidiiniin. Alkyylimangaaneja voidaan valmistaa aktivoidun mangaanimetallin ja alkyylihalogenidin välisellä reaktiolla tai transmetallaatioreaktiolla mangaanisuoloista ja organolitiumyhdisteistä. Tunnetaan myös organomangaaniyhdisteissä, joissa mangaani on koordinoitunut alkeeniin tai alkyyniin.

Yleisimpiä organomangaanijohdannaisia ovat kuitenkin syklopentadienyyli- ja karbonyyliyhdisteet. Mangaani(II)kloridin reagoidessa natriumsyklopentadienidin kanssa muodostuu metalloseeneihin kuuluvaa manganoseenia. Yhdiste on huoneenlämpötilassa polymeerimäinen, mutta kuumennettaessa sitä noin 160 °C:n lämpötilaan sen rakenne muuttuu monille metalloseeneille tyypilliseksi niin kutsutuksi sandwich-rakenteeksi. Tavanomaisin mangaanin karbonyyliyhdisteistä on dimangaanidekakarbonyyli. Useissa organomangaaniyhdisteissä on ligandina sekä syklopentadienyyliryhmä että karbonyyliryhmiä.

Alkyylimangaaniyhdisteet muistuttavat reaktiivisuudeltaan Grignard-reagensseja ja organosinkkiyhdisteitä. Ne reagoivat esimerkiksi aldehydien ja ketonien elektrofiilisen karbonyylihiilen kanssa nukleofiilisella additioreaktiolla muodostaen alkoholeja tai happokloridien kanssa dialkyyliketoneiksi. Organomangaaniyhdisteet eivät monista muista organometalliyhdisteistä poiketen ole yleensä pyroforisia, mutta ne reagoivat silti voimakkaasti kosteuden ja ilman hapen vaikutuksesta, minkä vuoksi niitä tulee säilyttää ja käyttää suojakaasun alaisuudessa.

## Lähteet
Raymond Kalla

**Raymond Koned Kalla Nkongo** (s. 22. huhtikuuta 1975 Yaoundé, Kamerun) on kamerunilainen uransa lopettanut jalkapalloilija, joka saavutti Afrikan-mestaruuden kahdesti. Pelipaikaltaan hän oli keskuspuolustaja.

Kalla aloitti uransa Canon Yaoundéssa, jossa hän voitti Kamerunin cupin 1993 ja 1995. Kalla voitti Kamerunin cupin myös Union Doualassa 2006. Hän pelasi pääsarjatasolla myös Kreikan Superliigan Panachaikissa (71 ottelua), Espanjan Primera Divisiónin Extremadurassa (34 ottelua), Saksan Bundesliigan VfL Bochumissa (77 ottelua) ja Turkin Superliigan Sivassporissa (26 ottelua).

Kamerunin maajoukkueessa Kalla pelasi 63 ottelua ja teki kaksi maalia vuosina 1994–2006. Hän oli mukana seitsemässä arvoturnauksessa: MM-kilpailuissa 1994, 1998 ja 2002, Afrikan-mestaruuskilpailuissa 1998, 2000 ja 2002 sekä Maanosaliittojen cupissa 2001. Näissä Kalla saavutti Afrikan-mestaruuden 2000 ja 2002.

## Saavutukset

**Canon Yaoundé**
* Kamerunin cup: 1993, 1995

**Union Douala**
* Kamerunin cup: 2006

**Kamerunin maajoukkue**
* Afrikan-mestaruuskilpailut: 2000, 2002

## Lähteet
Martti Salomies

**Martti Johannes Salomies** (24. huhtikuuta 1922 t. 1923 Helsinki – 19. huhtikuuta 1987) oli suomalainen diplomaatti ja suurlähettiläs. Hän oli suurlähettiläs Bukarestissa 1963–1966, välillä ulkoasiainministeriön apulaisosastopäällikkö 1966–1968 ja sitten kaupallinen edustaja (pääkonsuli) Saksassa 1968–1970, Bernissä 1970–1974, Pekingissä 1974–1976, Teheranissa 1979–1980.

Hänen isänsä oli arkkipiispa Ilmari Salomies.

## Lähteet
Kauhukeittiö (kausi 8)

**Kauhukeittiö** on yhdysvaltalainen televisioformaatti, jossa Gordon Ramsay etsii uutta ravintolapäällikköä tulevaan ravintolaansa. Kaudella 8 ohjelman voittaja pääsi johtamaan losangelesilaista miljardin dollarin LA Market -ravintolaa JW Marriott Hotel -luksushotelliin. Kausi esitettiin Yhdysvalloissa FOX-kanavalla 22. syyskuuta – 15. joulukuuta 2010.

## Henkilökunta
* Gordon Ramsay, keittiömestari, keittiöpäällikkö ja ohjelman juontaja.
* Scott Liebfried. apulaiskeittiöpäällikkö/sinisen ryhmän johtaja.
* Andrea "Andi" Van Willigan, apulaiskeittiöpäällikkö/punaisen ryhmän johtaja.
* James Lukanik, hovimestari.

## Kilpailijat
Kilpailijat jaettiin joukkueisiin sukupuolen mukaisesti.

### Sininen joukkue
* Lewis "Curtis" Curtis, 26, apulaiskokki.
* Ranjit "Raj" Brandston, 49, henkilökohtainen kokki.
* Louis Repucci, 28, lastenleirin kokki.
* Boris Poleschuk, 38, pitopalvelukokki.
* Robert "Rob" McCue, 36, lakiasiaintoimiston kokki.
* Vincent "Vinny" Accardi Jr., 29, linjastokokki.
* Trevor "Trev" McGrath, 30, linjastokokki/ baarimikko.
* Russell Kook II, 29, apulaiskeittiöpäällikkö.

### Punainen joukkue
* Antonia Boregman, 40, linjastokokki.
* Lisa LaFranca, 48, yritysruokapäällikkö.
* Emily Kutchins, 29, apulaiskokki.
* Melissa Doney, 31, johtava apulaiskeittiöpäällikkö.
* Sabrina Brimhall, 22, esivalmistelukokki.
* Gail Novenario, 28, apulaiskokki.
* Jillian Flathers, 28, apulaiskeittiöpäällikkö.
* Nona Sivley, 29, apulaiskeittiöpäällikkö. (voittaja)

### Musta joukkue (top 6)
* Sabrina Brimhall 
* Gail Novenario
* Trev McGrath
* Jillian Flathers
* Russell Kook II
* Nona Sivley

### Finaalin joukkueet
**Nona Sivleyn joukkue**
* Gail Novenario
* Melissa Doney
* Trev McGrath
* Boris Poleschuk

**Russell Kook II:n joukkue**
* Jillian Flathers
* Vinny Accardi Jr.
* Sabrina Brimhall
* Rob McCue

## Muuta
Kilpailun voittanut Nona Sivley on työskennellyt voittonsa jälkeen LA Market-ravintolan lisäksi myös vuodesta 2013 lähtien oppi-isänsä Kerry Simonin Pork & Beans -ravintolassa Las Vegasissa. 

## Katso myös
* Kauhukeittiö

## Lähteet
Reino Salonen

**Reino Kalervo Salonen** (8. marraskuuta 1929 Joensuu – 2. tammikuuta 1995) oli suomalainen yritysjohtaja ja vuorineuvos. Hän oli Orion-yhtymän pääjohtaja, koulutukseltaan ekonomi ja diplomi-insinööri.

Salonen kirjoitti ylioppilaaksi 1949, valmistui ekonomiksi 1952 Helsingin Kauppakorkeakoulusta, diplomi-insinööriksi 1959 Teknillisestä korkeakoulusta. Hän oli Union-Öljyn toimintapäällikkö 1955, Neste oy:n myyntipäällikkö 1955–1962, kaupallinen apulaisjohtaja 1962–1963, kaupallinen johtaja 1963–1968, Orion-yhtymän johtaja 1968–1971, apulaispääjohtaja 1971–1974, toimitusjohtaja 1974–1984. Sen jälkeen hän toimi hallituksen puheenjohtajana kuolemaansa saakka.

## Saavutukset
### Pesäpalloilijana
* 4 Itä-Länsi-ottelua: 1951-1953, 1955

## Lähteet
Joko sinä tulet tänne alas tai minä nousen sinne

**Joko sinä tulet tänne alas tai minä nousen sinne** on Paavoharju-yhtyeen kolmas albumi. Sen julkaisi Svart Records 18.10.2013. Toisin kuin yhtyeen aiemmat Fonal levyt, albumi julkaistiin Svart Records -levy-yhtiöllä.

Levy poikkesi tyyliltään yhtyeen aiemmista levyistä. Sen yleistunnelmaa on luonnehdittu painostavammaksi ja levyllä korostuvat rap- ja black metal-vaikutteet. Levynteon alkaessa Lauri Ainala asui Helsingissä ja kyseessä on ainoa Paavoharjun albumeista, jota ei ole tehty Savonlinnassa.

Levy on pääasiassa Lauri Ainalan ja rap-artisti Paperi T:nä tunnetun Henri Pulkkisen käsialaa. Levyllä vierailevat Joose Keskitalo ja Sami Kukka sekä levyä on ollut tekemässä esimerkiksi Olli Ainala, Anniina Saksa ja Teemu Eerola. Levyn kansikuvan on tehnyt Emma Ainala. Tommi Langen (Tommishock) äänitti Henri Pulkkisen vokaalit levylle.

Albumi ammentaa vaikutteita muun muassa okkultismista ja uskonnollisesta sanastosta. Levyllä viitataan muun muassa Tattarisuon tapaukseen. Levyn nimi on lainattu Tampalaiselta evangelista Rodney Howard-Brownelta.

Pulkkinen on luonnehtinut haastatteluissa levyä rakkauslevyksi. Hän on myös kertonut levyn käsittelevän hylätyksi tulemisen tunnetta. Levyn on kerrottu käsittelevän myös vieraantumisen teemoja.

Yhtye kertoi lopettavansa vain hetki levyn julkaisun jälkeen.

Paavoharjussa vaikuttanut Olli Ainala on kertonut vuosia levyn julkaisun jälkeen, ettei halua tulla yhdistetyksi levyyn.

Levy keräsi kansainvälistä huomiota. Esimerkiksi yhdysvaltalainen musiikkimedia Pitchfork tarjosi mahdollisuuden kuunnella albumin ennakkoon heidän omilla verkkosivuillaan.

Albumi nousi Suomen virallisen listan sijalle 11.

## Kappaleet
# 
# 
# 
# 
# 
# 
# 
# 
# 
# 
# 
# 

## Arvostelut
* Desibeli.net: 
* Kaaoszine.fi: 8/10
* Keskisuomalainen: 
* Nuorgam: 87/100
* Pitchfork Media: 7.1/10
* Soundi: 
Lähes kaikki kriitikot kokivat levyn selkeänä suunnanmuutoksena Paavoharjun aiempaan tuotantoon. Aikalaisarvioissa nostettiin esiin levyn painajaismaiset äänimaailmat ja levyä kuvailtiin myös painostavaksi ja ahdistavaksi mutta esteettisesti hallituksi kokonaisuudeksi. Uuden vokalistin rooli jakoi mielipiteitä. Esimerkiksi Keskisuomalaisen arviossa Henri Pulkkisen roolin katsotaan nostavan albumin uudelle tasolle. Jyväskylän ylioppilaslehdessä ja Pitchforkin arvioissa puolestaan hip-hop -vokaalit koettiin paikoin vieraaksi Paavoharjun äänimaisemassa. Kaikissa arvioissa kiitellään levyn äänimaisemaa ja kunnianhimoisuutta. 

Myös muissa yhteyksissä levyn korkeatasoisuutta kiiteltiin. Osa nosti levyn myös vuoden 2013 parhaiden kotimaisten julkaisujen joukkoon.

## Lähteet
* Katintavara.fi: Joko sinä tulet tänne alas tai minä nousen sinne 
* 

### Viitteet
Aarno Salosmaa

**Aarno Olavi Salosmaa** (1. lokakuuta 1941 Helsinki – 6. helmikuuta 2008) oli suomalainen taidemaalari.

Salosmaa opiskeli Suomen Taideakatemian koulussa 1959-1963 ja 1964-1965. Hän tuli tunnetuksi kubismista vaikutteita saaneena kollaasien ja akvarellien tekijänä, mutta ryhtyi myöhemmin tekemään niin sanottuja esineteoksia ja 1970-luvulla pieniä niukkavärisiä maalauksia, joissa on geometrisia linjoja sekä kirjaimia ja numeroita. Salosmaa oli myös videotaiteilija, hänen ensimmäinen julkinen videoteoksensa *Dance of the Swans* esitettiin 1999 ja 2000-luvulla hän keskittyi juuri videotaiteeseen.

## Lähteet

## Aiheesta muualla
*
*Kuvataiteilijamatrikkeli
Kaisa ja luksuskodit

**Kaisa ja luksuskodit** on ohjelma, jossa Kiinteistövälittäjä Kaisa Liski esittelee jokaisessa jaksossa kolme kotia, joista yksi valitaan finaalin. Yhteensä luksuskoteja esitellään eri puolilla Suomea sekä Tallinnaa 30 kappaletta. Voittaja valitaan sarjan viimeisessä jaksossa. Ensimmäinen jakso esitettiin Nelonen-kanavalla 26. maaliskuuta 2015.

## Jaksot

## Lähteet

## Aiheesta muualla
*Kaisa ja luksuskodit, jaksot katsottavissa Nelosen Ruutu-palvelussa.
Harri (sukunimi)

**Harri** on Suomessa esiintyvä sukunimi. Tammikuussa 2022 Harri oli nykyisenä sukunimenä 358 suomalaisella.

## Tunnettuja Harri-nimisiä
* Inkeri Harri, kampaamonomistaja
* Juhani Harri (oik. *Juhani Sakari Wirtanen*, 1939–2003), kuvataiteilija
* Matti Harri (1940–1977), pika-aitajuoksija

## Katso myös
* Harri (etunimi)

## Lähteet
Lagan (Ruotsi)

**Lagan** on Etelä-Ruotsin pisin joki. Sen pituus on 244 kilometriä ja valuma-alue 6&nbsp;440 neliökilometriä. Virtaama on 82 kuutiometriä sekunnissa. Lagan saa alkunsa Tahesjönistä Tabergin läheltä Jönköpingin kunnasta noin 220 metrin korkeudesta. Se virtaa Vaggerydin, Värnamon sekä Ljungbyn läpi ja päättyy Mellbystrandissa Laholmin kunnassa Kattegatiin kuuluvaan Laholmsbukteniin.

Lagan on suosittu kalajoki.

## Vesivoimaa
Laganin pääuomassa on 17 vesivoimalaitosta: Laholm, Karsefors, Skogaby, Knäred nedre, Knäred övre, Bassalt, Majenfors, Ängabäck, Timsfors, Kvarnaholm, Traryd, Ljungby, Bro, Karlsfors, Hörle, Fågelfors ja Götafors. Voimaloiden yhteisteho on 123,0 megawattia ja niiden vuosituotanto on noin 495,8 gigawattituntia.

## Lähteet
Twilight – Aamunkoi, osa 2

**Twilight – Aamunkoi, osa 2** () on vuonna 2012 ensi-iltansa saanut *[[Twilight (elokuvasarja)|Twilight]]*-elokuvasarjan viides ja viimeinen osa, jonka on ohjannut Bill Condon.

## Näyttelijät

## Lähteet

## Aiheesta muualla
*
Sähköinen asiointitunnus

**Sähköinen asiointitunnus** (SATU, engl. FINUID, *Finnish Unique Identification Number*) on Suomessa käytettävä, henkilön yksilöivä tunniste. Kyseessä on sähköisen henkilöllisyyden tunnus, jota käytetään verkkoasioinnissa. Sähköinen asiointitunnus aktivoidaan, kun henkilö hankkii tunnusta käyttävän sähköisen varmenteen, esimerkiksi kansalaisvarmenteen sisältävän kortin tai mobiilivarmenteen. Vuodesta 2003 lähtien Väestörekisteri on luonut jokaiselle uudelle suomalaiselle henkilötunnuksen lisäksi myös sähköisen asiointitunnuksen.

Sähköinen asiointitunnus on määritelty väestötietojärjestelmästä ja Digi-ja väestötietoviraston varmennepalveluista annetussa laissa (21.8.2009/661). 

Sähköinen asiointitunnus on numeroista ja tarkistusmerkistä muodostettu tietojoukko, jonka avulla yksilöidään Suomen kansalaiset ja kotikuntalain mukaisesti Suomessa vakinaisesti asuvat ulkomaalaiset, jotka on merkitty väestötietojärjestelmään. Sähköinen asiointitunnus on samalla tavalla yksilöivä kuin henkilötunnus, mutta ei sisällä henkilöön liittyviä tietoja, kuten syntymäaikaa.

## Tunnuksen muoto

Sähköisessä asiointitunnuksessa on kahdeksan numeroa ja tarkistusmerkki, joka voi olla numero tai kirjain. Tarkistusmerkki lasketaan samalla periaatteella kuin henkilötunnuksessa eli jakamalla kahdeksannumeroinen luku 31:llä.

## Lähteet
Faith Evans

**Faith Evans** (s. 10. kesäkuuta 1973) on yhdysvaltalainen laulaja-lauluntekijä. Hän on myös musiikkituottaja, näyttelijä ja kirjailija.

Evans oli naimisissa rap-artisti Christopher "The Notorious B.I.G." Wallacen kanssa tämän kuolemaan saakka.

## Elämä ja ura
Evans syntyi afroamerikkalaiselle äidille ja valkoihoiselle isälle. Evans ei koskaan ole tavannut isäänsä ja on kertonut aina pitäneensä itseään .

Evans syntyi Floridassa mutta kasvoi New Jerseyssä. Hän muutti Los Angelesiin vuonna 1993. Hän toimi aluksi taustalaulajana, minkä jälkeen hän solmi levytyssopimus Puff Daddyn levy-yhtiön kanssa 1994. Vuosina 1995–2001 hän levytti yhtiölle kolme platinaa myynyttä studiolevyä ja teki usein yhteistyötä muiden yhtiön artistien kanssa. 

Vuonna 2003 Evans siirtyi Capitol Records -levy-yhtiöön. Vuonna 2005 hän julkaisi menestyneen *The First Lady* -levyn ja joululevyn. Vuonna 2010 Evans julkaisi viidennen levynsä *Something About Faith*. Vuonna 2014 julkaistiin albumi *Incomparable*.

Vuonna 2017 julkaistiin Evansin ja hänen entisen aviomiehensä The Notorious B.I.G.:n yhteisalbumi *The King & I*.

## Diskografia

;Studioalbumit
* *[[Faith (Faith Evansin albumi)|Faith]]* (1995)
* *[[Keep the Faith (Faith Evansin albumi)|Keep the Faith]]* (1998)
* *[[Faithfully (Faith Evansin albumi)|Faithfully]]* (2001)
* *[[The First Lady (Faith Evansin albumi)|The First Lady]]* (2005)
* *[[Something About Faith]]* (2010)
* *[[Incomparable (Faith Evansin albumi)|Incomparable]]* (2014)
* *[[The King & I (albumi)|The King & I]]* (2017) (mukana The Notorious B.I.G.)

## Lähteet
Reservikomppania

**Reservikomppania** oli 1882–1901 Suomen suuriruhtinaskunnan armeijan harjoitusyksiköiden yleisnimitys. Komppanioita oli yhteensä 32 kappaletta eli neljä jokaisessa pataljoonan reservipiirissä. Niissä koulutettiin ne kutsuntatarkastuksen hyväksytysti läpäisseet miehet, jotka arvannoston perusteella välttyivät joutumasta vakinaiseen väkeen. Asevelvollisten palvelus vakinaisessa väessä kesti kolme vuotta, kun taas muut saivat lyhyemmän koulutuksen kolmena kesänä pidetyissä reserviharjoituksissa.

## Lähteet
Yhdysvaltain presidentinvaalien esivaalit

**Yhdysvaltain presidentinvaalien esivaalit** ovat prosessi, jossa poliittiset puolueet (demokraatit ja republikaanit) valitsevat edustajansa puoluekokouksiin, joissa nimetään puolueiden ehdokkaat Yhdysvaltain presidentinvaaleihin. Puoluekokousedustajat valitaan heidän kannattamansa presidenttiehdokkaan perusteella. Esivaalit järjestetään jokaisessa osavaltiossa eri ajankohtina vaalivuoden tammi–kesäkuussa. Varsinaiset presidentinvaalit järjestetään marraskuussa. 

Esivaalien toteuttamiseen on käytännössä kaksi vaihtoehtoista tapaa: osavaltion järjestämä esivaali (*primary election*) tai puolueen järjestämä vaalikokous (*caucus*). Vaalitapa on molemmissa epäsuora, eli niissä valitaan edustajat puoluekokoukseen, joka valitsee puolueen presidenttiehdokkaan. Valittujen edustajien lisäksi puoluekokoukseen osallistuu niin sanottuja superdelegaatteja, jotka ovat puolueen johtajia ja muita korkeassa asemassa olevia poliitikkoja. 

Yhdysvaltain presidentinvaalien esivaalijärjestelmän etuna on se, että ehdokkaiden ei tarvitse kampanjoida kaikissa osavaltioissa samanaikaisesti. Haittana voidaan pitää sitä, että pienet osavaltiot (Iowa ja New Hampshire), jotka pitävät esivaalinsa ensimmäisinä, saavat suhteettoman paljon vaikutusvaltaa lopputulokseen, koska niiden esimerkin mukaan äänestetään monissa myöhemmissä esivaaleissa. Iowassa  hävinneitä ehdokkaita on kuitenkin 2000-luvulla päässyt puolueensa presidenttiehdokkaiksi voitettuaan riittävästi esivaaleja muualla (Mitt Romney 2012 ja John McCain 2008).

## 2016

Vuoden 2016 presidentinvaalien ensimmäiset esivaalit järjestettiin Iowassa 1. helmikuuta. Niin sanottu supertiistai, jolloin esivaalit järjestetään useassa osavaltiossa, oli 1. maaliskuuta.

## Esivaalien tulokset vuodesta 1972

 

## Vaalit

## Lähteet
Taiteentutkimus

**Taiteentutkimus** voi viitata seuraaviin:

* taidehistoria (yliopistollinen oppiaine)
* muu taiteen tutkimus.
Myytinmurtajat (13. tuotantokausi)

**[[Myytinmurtajat]]** (*MythBusters*) on yhdysvaltalainen televisiosarja. Jokaisessa jaksossa keskitytään kahteen tai useampaan kaupunkitarinaan, yleiseen uskomukseen, elokuvakohtaukseen tai nettihuhuun.

Kari Byron, Tory Belleci ja Grant Imahara eivät enää esiinny ohjelmassa. Hyneman ja Savage ovat ainoat myytinmurtajat.

Kauden 13 jaksot 223–236 esitettiin Yhdysvalloissa vuonna 2015.

## Jakso 223 - Simpsons-spesiaali

## Jakso 224 - Myyttejä

## Jakso 225 - Myyttejä

## Jakso 226 - Myyttejä

## Jakso 227 - Muodonmuuttoksia

## Jakso 228 - Myyttejä

## Jakso 229 - Vettä ja ansoja

## Jakso 230 - Myyttejä

## Jakso 231 - Myyttejä

## Jakso 232 - Ajomyyttejä

## Jakso 233 -- Myyttejä

## Jakso 234 - Katsojapalautetta

## Jakso 235 - Myyttejä

## Jakso 236 - Tähtien sota: Myyttien vastaisku

## Katso myös
Eero Salovaara

**Eero Ilmari Salovaara** (5. joulukuuta 1918 – 30. marraskuuta 1996) oli ekonomi ja OTK:n pääjohtaja 1966–1981.

Salovaara kirjoitti ylioppilaaksi 1936, valmistui ekonomiksi 1938. Hän oli Keru oy:n toimitusjohtaja 1940–1952, OTK:n kaupallisen johtajan apulainen 1946–1947, kaupallinen apulaisjohtaja 1947–1952, hallinnollinen johtaja 1952–1958, tekstiiliryhmän johtaja 1959–1960, johtokunnan varapuheenjohtaja ja pääjohtajan varamies 1960–1966, johtokunnan puheenjohtaja ja pääjohtaja 1966–1980.

## Lähteet
Kirill Pushkareff

**Kirill Pushkareff** (; 1897–1984) oli Suomeen lokakuun vallankumouksen jälkeen siirtynyt venäläinen emigrantti, joka toimi muun muassa Etsivän Keskuspoliisin tiedottajana. Monet pitivät häntä kaksois- tai jopa kolmoisagenttina.

Venäläisen kenraalin poika Pushkareff vietti lapsuutensa Haminassa ja oli ennen vallankumousta Venäjän keisarillisen armeijan tykistössä kapteenina. Lokakuun vallankumouksen jälkeen hän joutui 1918 Tšekan vangitsemaksi. Häntä uhkasi kuolemantuomio mutta hän onnistui välttämään sen. Pushkareff palveli bolsevikkien joukoissa ja oli muun muassa puna-armeijan tykistökurssin opettajana kunnes pääsi pakenemaan ensin Viroon ja sieltä Puolaan. Hän tuli Suomeen marraskuussa 1921 ja oli mukana 1920- ja 1930-luvuilla venäläisten emigranttien toiminnassa muun muassa venäläisen klubin rahastonhoitajana. Hän oli työssä Fazerin makeistehtaalla ja toimi samalla peitenimellä *Carl Pushkin* Etsivän Keskuspoliisin tietolähteenä tiedottaen venäläisten emigranttien toimista. Pushkareff sai Suomen kansalaisuuden 1929. Hän pääsi myöhemmin Valpon palvelukseen ja toimi August Veinilin nimellä ulkomaalaisten kuulustelijana sekä passitoimiston kanslistina.

Pushkareff kävi toukokuussa 1939 Valpon kustantamana Berliinissä, jossa hän tapasi Saksassa asuneita venäläisiä emigranttijohtajia, muun muassa fasistisen Venäjän nuorisoliitto-järjestön johtajan Viktor Larionovin. Matka tehtiin koska Valpo halusi tietää, mitä Saksan emigranttipiireissä tapahtui. Pushkareff sai tietää, että Saksan natsipuolueen johto oli entistä kiinnostuneempi venäläisistä emigranttinuorista ja entisistä tsaarinupseereista, joita pidettiin tulevan Venäjän "hallitsevina aineksina", ja halusi panostaa yhteistyöhön emigranttien kanssa.

Sotavuosina Pushkareff oli saksalaisten Büro Cellariuksen ja Japanin lähetystön tietolähteenä sekä toimi jatkosodan aikana yleisesikunnan tiedusteluosaston sotilasvirkailijana.

Pushkareff luovutettiin valvontakomission vaatimuksesta Neuvostoliittoon huhtikuussa 1945 niin kutsuttujen Leinon vankien mukana, ja kymmenen vuoden kuluttua, marraskuussa 1955, hän pääsi takaisin Suomeen. Hän palasi Suojelupoliisin palvelukseen Kirill Cornellin nimellä sairaalahoidon jälkeen, ja vankeusvuodet laskettiin virkavuosiksi.

Pushkareff tuomittiin vuonna 1961 puoleksitoista vuodeksi kuritushuonevankeuteen vakoilusta Neuvostoliiton hyväksi hänen toimittuaan KGB:n tietolähteenä. Pushkareff toimi 1950-luvun lopulla myös Länsi-Saksan tiedustelupalvelu BND:n tiedottajana. Vankeudesta vapauduttuaan Pushkareff toimi tulkkina ja kääntäjänä.

## Lähteet

## Kirjallisuutta
* Joffe, Eleonora: *Mannerheimin kuriiri: Kirill Pushkareffin arvoituksellinen elämä*. Suomalaisen Kirjallisuuden Seura, Helsinki 2014. 

## Aiheesta muualla
* Haatanen, Kalle: Kirill Pushkareff: Suomen historian tuntematon takapiru. Radio-ohjelma 27.2.2014. Yle Areena.
* Haatanen, Kalle: Suomi terrorismin suurvaltana 1918–1939. Radio-ohjelma 18.7.2015. Yle Areena.
Luontokeskus Petola

**Kuhmon luontokeskus Petola** on Metsähallituksen ylläpitämä Kuhmossa sijaitseva luontokeskus, joka on perustettu lisäämään ja levittämään tietoa Suomen suurpedoista. Keskuksesta saa tietoa pedoista, niiden ominaisuuksista ja käyttäytymisestä, pedoista tehdyistä tutkimuksista, populaatioista ja petoihin liittyvistä kansantaruista. 

Keskuksen suurpetonäyttely keskittyy neljään Suomessa tavattavaan suurpetoon – karhuun, suteen, ilvekseen ja ahmaan sekä niiden ohella maakotkaan ja metsäpeuraan. Keskuksessa on myös väliaikaisia näyttelyitä vaihtuvin aihein. Petolassa Metsähallituksen asiakaspalvelu tarjoaa tietoa Kuhmon ja Kainuun retkeily- ja virkistyskohteista, luonnonsuojelusta ja -suojelualueista.

Luontokeskus Petolassa opastettiin vierailijoita noin 30 vuotta. Vuonna 2025 sen toiminta päätettiin lakkauttaa osana Orpon hallituksen toteuttamia valtiontalouden säästötoimia vähäisen käytön ja kalliin ylläpidon vuoksi. Vierailu siellä maksoi 18,60 euroa asiakaskäyntiä kohden, kun taas vastaava kustannus Hossan luontokeskuksessa oli 1,50 euroa käyntiä kohden. Samassa yhteydessä mahdollistettiin Tönölänniemen kiinteistökokonaisuuden myynti ulkopuolisille. Luontokeskus Petolan toiminnan on tarkoitus päättyä kesällä 2025.

## Lähteet

## Aiheesta muualla
* Kuhmon luontokeskus Petola
* Virtuaali-Petola
Kauhukeittiö (kausi 9)

**Kauhukeittiö** on yhdysvaltalainen televisioformaatti, jossa Gordon Ramsay etsii uutta ravintolapäällikköä tulevaan ravintolaansa. Kaudella 9 ohjelman voittaja pääsi johtamaan newyorkilaista miljardin dollarin BLT Steak -ravintolaa. Kausi esitettiin Yhdysvalloissa FOX-kanavalla 18. heinäkuuta – 19. syyskuuta 2011.

## Henkilökunta
* Gordon Ramsay, keittiömestari, keittiöpäällikkö ja ohjelman juontaja.
* Scott Liebfried. apulaiskeittiöpäällikkö/sinisen ryhmän johtaja.
* Andrea "Andi" Van Willigan, apulaiskeittiöpäällikkö/punaisen ryhmän johtaja.
* James Lukanik, hovimestari.

## Kilpailijat
Kilpailijat jaettiin joukkueisiin sukupuolen mukaisesti.

### Sininen joukkue
* Jason Zepaltas, 29, linjastokokki.
* Steven Paluba, 44, sauté chef.
* Brendan Heavey, 31, pääkokki.
* Chino Chang, 39, apulaiskokki.
* Monterray Keys, 39, linjastokokki.
* Jonathon Plumley, 34, pääkokki.
* Thomas "Tommy" Stevens, 31, linjastokokki.
* William "Will" Lustberg, 31, apulaiskeittiöpäällikkö.
* Paul Niedermann, 27, nuorempi apulaiskeittiöpäällikkö. (voittaja)

### Punainen joukkue
* Amanda Colello, 26, henkilökohtainen kokki.
* Gina Melcher, 34, ravintolakonsultti.
* Krupa Patel, 30, yksityiskokki.
* Jamie Grogorich, 24, apulaiskeittiöpäällikkö.
* Carrie Keep, 31, kylmälinjastokokki.
* Natalie Blake, 23, apulaiskeittiöpäällikkö.
* Elizabeth Bianchi, 27, linjastokokki.
* Jennifer Normant, 34, apulaiskokki.
* Elise Wims, 26, linjastokokki.

### Musta joukkue (top 5)
* Jennifer Normant 
* Tommy Stevens
* Elise Wims
* Will Lustberg
* Paul Niedermann

### Finaalin joukkueet
**Paul Niedermannin joukkue**
* Elizabeth Bianchi
* Elise Wims
* Jonathon Plumley
* Carrie Keep

**Will Lustbergin joukkue**
* Natalie Blake
* Tommy Stevens
* Krupa Patel
* Jennifer Normant 

## Katso myös
* Kauhukeittiö

## Lähteet
Red Velvet

**Red Velvet** () on vuonna 2014 perustettu viisijäseninen eteläkorealainen yhtye, jonka levy-yhtiönä toimii SM Entertainment. Yhtyeeseen kuuluvat jäsenet Irene, Seulgi, Wendy, Joy ja Yeri.

## Historia
Red Velvet julkaisi ensimmäisen singlensä "Happiness" elokuussa 2014. Kappaleen alkuperäinen musiikkivideo poistettiin YouTubesta pian sen julkaisemisen jälkeen ongelmallisten kuvien takia ja korvattiin muokatulla versiolla. Red Velvet julkaisi toisen singlensä "Be Natural" ja sen musiikkivideon lokakuussa 2014. Kappale on SM Entertainmentin ensimmäisen tyttöyhtyeen S.E.S:in samannimisen kappaleen uudistettu versio.

Red Velvetiin lisättiin uusi jäsen, Yeri, joka oli mukana yhtyeen uudella musiikkivideolla "Automatic". Yhtye julkaisi ensimmäisen minialbuminsa *Ice Cream Cake* ja samannimisen kappaleen musiikkivideon maaliskuussa 2015. Red Velvet esiintyi ensimmäisen kerran Yhdysvalloissa vuosittaisessa KCON-tapahtumassa Los Angelesissa, Kaliforniassa. Red Velvet julkaisi ensimmäisen studioalbuminsa *The Red* ja sen pääsinglen "Dumb Dumb" syyskuussa 2015. Yhtye oli mukana SM Entertainmentin talviteemaisessa albumiprojektissa *Winter Garden*, julkaisten singlen "Wish Tree" joulukuussa 2015.

Yhtyeen ensimmäinen japaninkielinen albumi *Bloom* julkaistiin 6. huhtikuuta 2022 viivästymisen jälkeen.

## Jäsenet
Yhtyeen jäsenet ovat:
* Irene (Bae Ju-hyun, )
* Seulgi (Kang Seul-gi, )
* Wendy (Wendy Shon, ; Shon Seung-wan, )
* Joy (Park Soo-young, )
* Yeri (Kim Ye-rim, )

## Diskografia
### Studioalbumit
* 
* 
* 
* 

### EP:t
* 
* 
* 
* 
* 
**The Perfect Red Velvet* (2018)
**#Cookie Jar* (2018)
**Summer Magic* (2018)
**RBB* (2018)
**Sappy* (2019)
**The ReVe Festival Day 1* (2019)
**The ReVe Festival Day 2* (2019)
**The ReVe Festival Finale* (2019)
**Queendom* (2021)
**The ReVe Festival 2022 – Feel My Rhythm* (2022)
**The ReVe Festival 2022 – Birthday* (2022)

### Singlet
* ”Happiness” (2014)
* ”Be Natural” (2014)
* ”Automatic” (2015)
* ”Ice Cream Cake” (2015)
* ”Dumb Dumb” (2015)
* ”Wish Tree” (2015)
* ”One of These Nights” (2016)
* ”Russian Roulette” (2016)
* ”Rookie” (2017)
* ”Red Flavor” (2017)
* ”Peek-A-Boo” (2017)
* ”Bad Boy” (2018)
* ”#Cookie Jar” (2018)
* ”Power Up” (2018)
* ”RBB (Really Bad Boy)” (2018)
* ”Sappy” (2019)
* ”Sayonara” (2019)
* ”Zimzalabim” (2019)
* ”Umpah Umpah” (2019)
* ”Psycho” (2019)
* ”Queendom” (2021)
* ”Feel My Rhythm” (2022)
* ”Wildside” (2022)
* ”Birthday” (2022)

## Lähteet

## Aiheesta muualla
*
Hubert Robert

**Hubert Robert** (22. toukokuuta 1733 Pariisi – 15. huhtikuuta 1808 Pariisi) oli ranskalainen esiromantiikan ajan taidemaalari. Rauniomaalaus oli Robertin erikoisala. Siihen hän sai vaikutusta G. P. Panninilta oleskellessaan Italiassa 1754–1765. Koska hän maalasi erityisesti antiikin ajan raunioita, käytetään hänestä nimeä *Robert des Ruines* eli ”Raunio-Robert”. Rauniomaalausten lisäksi Robert esitti arkkitehtuurimaalauksia, jotka monesti kuvaavat romanttisia maisemia. Hänen maisemakuvaustensa katsotaan kolorismin osalta edeltäneen 1800-luvun ulkoilmamaalausta. Robert työskenteli myös puutarhataiteilijana.

Hänen luonnostensa pohjalta suunnitteli arkkitehti Richard Mique (1728–1794) kuningatar Marie Antoinetten toimeksiannosta Petit Trianonin palatsin englantilaisen puutarhan ja *La Hameau de la Reine* maalaiskylän, jotka rakennettiin vuosina 1774–1786.

## Teoksia

Tiedosto:Hubert_Robert_-_View_of_Ripetta_-_WGA19603.jpg|Näkymä Rippettan portille Roomassa, n. 1766.
Tiedosto:Hubert_Robert_-_Projet_d'aménagement_de_la_Grande_Galerie_du_Louvre_(1796).JPG|Suunnitelma Louvren suuren gallerian järjestämiseksi, 1796.
Tiedosto:Hubert_Robert_-_The_Arc_de_Triomphe_and_the_Theatre_of_Orange_-_WGA19600.jpg|Riemukaari ja Orangen teatteri, 1787.


## Lähteet
Kenneth Roberts

**Kenneth Lewis Roberts** (8. joulukuuta 1885 Kennebunk, Maine – 21. heinäkuuta 1957 Kennebunkport, Maine) oli yhdysvaltalainen kirjailija. Hänen historialliset seikkailuromaaninsa ovat tarkkoja ja perustuvat lähdetutkimukseen. Niiden aiheet ovat Mainen ja Kanadan historiasta.

Roberts oli *[[Saturday Post]]in* kirjeenvaihtaja 1919–1928. Kirjoittajantyönsä taustoja hän avaa teoksessa *I Wanterd to Write* (1949).

## Suomennetut teokset
* *Vihreä keulakuva* (*The lively Lady*, 1931), suom. Olli Nuorto, Jyväskylä: Gummerus 1949
* *Luoteisväylä* 1–2 (*Northwest passage*, 1937), suom. R. Sopanen, Helsinki: Suomen kirja 1938–1940
* *Kuumat tuulet* (*Lydia Bailey*, 1947), suom. Eeva Kangasmaa, Turku: Aura 1948 
* *Haaksirikkoiset* (*Boon Island*, 1955), suom. Seppo Virtanen, Helsinki: WSOY 1958.

## Lähteet
Kansallisen divisioonan kausi 2015–2016

**Kansallisen divisioonan kausi 2015–2016** on Moldovan jalkapallon ylimmän sarjatason 25. kausi. Se alkoi 25. heinäkuuta 2015 ja päättyy toukokuussa 2016. Kauden alussa hallitseva mestarijoukkue on Milsami Orhei. Kaudelle 2015–2016 Kansalliseen divisioonaan nousi kaksi joukkuetta: Petrocub Hincesti ja Speranta Nisporeni.

## Joukkueet

## Sarjataulukko

## Ottelut

Päivitetty 1. tammikuu 2016 pelattujen otteluiden jälkeen. Lähde: Divizia Nationala scores & results 
Kotijoukkue on vasemmassa reunassa.

## Tilastot
### Parhaat maalintekijät
:*Päivitetty 1. tammikuu 2016*

### Nollapelit
:*Päivitetty 1. tammikuu 2016*

## Lähteet
Kauhukeittiö (kausi 10)

**Kauhukeittiö** on yhdysvaltalainen televisioformaatti, jossa Gordon Ramsay etsii uutta ravintolapäällikköä tulevaan ravintolaansa. Kaudella 10 ohjelman voittaja pääsi johtamaan lasvegasilaista miljardin dollarin Gordon Ramsay Steak -ravintolaa Paris Las Vegas -luksushotelliin. Kausi esitettiin Yhdysvalloissa FOX-kanavalla 4. kesäkuuta – 10. syyskuuta 2012.

## Henkilökunta
* Gordon Ramsay, keittiömestari, keittiöpäällikkö ja ohjelman juontaja.
* Scott Liebfried. apulaiskeittiöpäällikkö/sinisen ryhmän johtaja.
* Andrea "Andi" Van Willigan, apulaiskeittiöpäällikkö/punaisen ryhmän johtaja.
* James Lukanik, hovimestari.

## Kilpailijat
Kilpailijat jaettiin joukkueisiin sukupuolen mukaisesti.

### Sininen joukkue
* Tavon Hubbard, 22, apulaiskokki.
* Christopher "Chris" Carrero, 33, apulaiskokki.
* Donald "Don" Savage, 44, kahvilakokki.
* Guy Vaknin, 28, johtava pitopalvelukokki.
* Patrick Cassata, 40, apulaiskokki.
* Royce Wagner, 29, apulaiskeittiöpäällikkö.
* Brian Merel, 31, henkilökohtainen kokki.
* Clemenza Caserta, 41, apulaiskokki.
* Justin Antiorio, 29, apulaiskeittiöpäällikkö.

### Punainen joukkue
* Briana Swanson, 32, henkilökohtainen kokki.
* Danielle Rimmer, 27, sauté chef.
* Roshni Gurnani, 27, apulaiskokki.
* Tiffany Johnson, 30, apulaiskeittiöpäällikkö.
* Kimberly "Kimmie" Willis, 27, henkilökohtainen kokki.
* Robyn Almodovar, 31, johtava apulaiskeittiöpäällikkö.
* Barbara "Barbie" Marshall, 34, pitopalvelukokki.
* Dana Cohen, 27, kokkikouluttaja.
* Christina Wilson, 32, apulaiskokki. (voittaja)

### Musta joukkue (top 6)
* Robyn Almodovar 
* Clemenza Caserta
* Barbie Marshall
* Dana Cohen
* Justin Antiorio
* Christina Wilson

### Finaalin joukkueet
**Christina Wilsonin joukkue**
* Dana Cohen
* Kimmie Willis
* Patrick Cassata
* Robyn Almodovar

**Justin Antiorion joukkue**
* Barbie Marshall
* Brian Merel
* Clemenza Caserta
* Royce Wagner

## Muuta
Kilpailun voittanut Christina Wilson siirtyi vuonna 2014 työskentelemään Gordon Ramsay BurGR -ravintolaan Las Vegasin Planet Hollywood Resort -kasinolomakeskukseen.

## Katso myös
* Kauhukeittiö

## Lähteet
Erik Gustafsson

**Erik Gustafsson** voi tarkoittaa seuraavia henkilöitä:

*Erik Gustafsson, vuonna 1988 syntynyt ruotsalainen jääkiekkoilija
*Erik Gustafsson, vuonna 1992 syntynyt ruotsalainen jääkiekkoilija
*Erik Gustafsson (s. 1943), suomalainen pikajuoksija
*Eric Gustafsson Stenbock (1538–1602), ruotsalainen valtaneuvos
Venera 11

**Venera 11** () oli toinen Neuvostoliiton Venusta tutkivan Venera-ohjelman kahdesta avaruusaluksesta koostuvan tutkimusohjelman aluksista. Molemmat tutkimusohjelman avaruusalukset, Venera 11 ja Venera 12, sisälsivät ohilento-osan ja laskeutujaosan. Alusten mittalaitteistot olivat identtisiä. Ohilento-osa sisälsi aurinkotuulen koostumusta, gammasäteilypurskeita, ultraviolettisäteilyä ja Venuksen ionosfäärin elektronitiheyttä mittaavia laitteita. Laskeutujaosa sisälsi Venuksen ilmakehän ominaisuuksia tutkivia mittalaitteita.

## Lähteet
John Ross

**John Ross** (1777–1856) oli brittiläinen napaseuduntutkija ja kontra-amiraali. Rossin vuonna 1818 johtama Luoteisväylän etsintäretki oli epäonnistumisestaan huolimatta merkityksellinen. Hänen vuosina 1829–1833 johtamallaan Boothian niemimaalle ja Kuningas Williamin saarelle suuntautuneella retkellä löydettiin magneettinen pohjoisnapa. Vuosina 1850–1851 hän johti kolmatta arktista tutkimusmatkaa.

## Lähteet
Karuzin provinssi

**Karuzin provinssi** oli yksi Burundin 18 maakunnasta. Sen hallintokeskuksena toimii Burundin keskiylängöllä, 1&nbsp;250–2&nbsp;000 metriä merenpinnan yläpuolella sijaitseva Karuzin pikkukaupunki (10&nbsp;317 as., VL2008). Vuonna 2025 voimaan tulleessa uudistuksessa se yhdistettiin Gitegan provinssiiin.

Maakunnan pinta-ala on 1&nbsp;457 neliökilometriä. Asukasluku on kehittynyt seuraavasti: 210&nbsp;589 (VL1979), 287&nbsp;905 (VL 1990) ja 436&nbsp;443 (VL2008). Vuonna 2013 maakunnassa arvioitiin asuvan 510&nbsp;506 ihmistä. 

Provinssi jakautuu seitsemään kuntaan seuraavasti (väkiluku VL2008): 
* Bugenyuzi (81&nbsp;938 as.)
* Buhiga (Buhuga; 71&nbsp;474 as.)
* Gihogazi (6&nbsp;627 as.)
* Gitaramuka (78&nbsp;120 as.)
* Mutumba (41&nbsp;476 as.)
* Nyabikere (48&nbsp;993 as.)
* Shombo (46&nbsp;815 as.)

## Lähteet

## Aiheesta muualla
*Provinces of Burundi  (statoids.com)
Team LCR

**Team LCR** on italialaisen Lucio Cecchinellon perustama ratamoottoripyöräilytalli. Se kilpailee MotoGP luokassa nimellä **LCR Honda**. Talli  aloitti kilpailemisen 125 kuutioisten sarjassa 1996 aina vuoteen 2004 saakka ja myöhemmin 2002–2007 myös 250 kuutioisissa. Tallin paras saavutus on Casey Stonerin toinen sija kaudella 2005 250 kuutioisten sarjassa.

## Lähteet

## Aiheesta muualla
Ernst Alexanderson

**Ernst Frederick Werner Alexanderson** (25. tammikuuta 1878 &ndash; 14. toukokuuta 1975) oli amerikanruotsalainen sähköinsinööri. Alexanderson osallistui radion ja television kehittämiseen. Hänen kehittämäänsä pitkäaaltoradiota käytettiin viestintään vuodesta 1906 1930-luvulle asti. Alexanderson kehitti lukuisia laitteita ja patentoi useita keksintöjään.

## Katso myös
* Magneettivahvistin

## Lähteet
Vidéotron

**Vidéotron** on vuonna 1964 perustettu kanadalainen teleoperaattori, joka tarjoaa mm. kaapelitelevisio-, multimedia-, VOD- ja Internet-palveluja. Yhtiön päämaja sijaitsee Montrealissa. 

Yhtiön omistaa viestintäyhtiö Québecor Media Inc., ja se toimii pääosin Quebecissä. Yhtiön aiempiin omistajiin kuului muun muassa Ted Rogers (Rogers Communications Inc.).

Yhtiö palvelee myös New Brunswickin ja itäisen Ontarion ranskankielisiä väestöjä.

Vidéotronin merkittävimpiä kilpailijoita ovat Bell Canada ja Telus Communications.

## Lähteet

## Aiheesta muualla
*Vidéotronin kotisivut